ddrg/super_eurlex huggingface dataset:
(k)

rannchuidiú, i gcomhar le ISAE um Chearta an Duine, le cur chun feidhme bheartas an Aontais um chearta an duine sa réigiún, i gcomhréir le Plean Gníomhaíochta an Aontais maidir le Cearta an Duine agus leis an Daonlathas, le Treoirlínte an Aontais maidir le Cearta an Duine, go háirithe Treoirlínte an Aontais maidir le Leanaí agus Coinbhleacht Armtha, chomh maith leis an bhforéigean in aghaidh na mban agus na gcailíní, agus gach cineál idirdhealaithe ina n-aghaidh a chomhrac, agus beartas an Aontais maidir le Mná, an tSíocháin agus an tSlándáil i gcomhréir le Plean Gníomhaíochta 2019-2024 an Aontais maidir le Mná, an tSíocháin agus an tSlándáil, cuimsitheacht agus comhionannas inscne a chur chun cinn i bpróiseas tógála an Stáit, i gcomhréir le UNSCR 1325 (2000) agus rúin a rinneadh ina dhiaidh sin maidir le Mná, an tSíocháin agus an tSlándáil, lena n-áirítear UNSCR 2242 (2015), agus tacú le UNSCR 2250 (2015) maidir leis an Óige, an tSíocháin agus an tSlándáil;
(3)

De bhun Airteagal 7(1) den Chomhaontú, tá Comhairle Idirnáisiúnta Cócó na hEagraíochta Idirnáisiúnta Cócó (“Comhairle ICCO”) le gach cumhacht a fheidhmiú is gá chun forálacha sainráite an Chomhaontaithe a chur i gcrích, agus tá sí le gach feidhm is gá chuige sin a dhéanamh nó a chur á dhéanamh. De bhun Airteagal 62(4) den Chomhaontú, féadfaidh Comhairle ICCO cinneadh a ghlacadh maidir le síneadh a chur leis an gComhaontú, thar an dáta éaga atá aige faoi láthair, go ceann dhá thréimhse nach faide ná 2 bhliain chócó, is é sin 2 bhliain in aghaidh gach tréimhse, eadhon síneadh go dtí an 30 Meán Fómhair 2024 le haghaidh na chéad tréimhse agus síneadh go dtí an 30 Meán Fómhair 2026 le haghaidh an dara tréimhse.
(1)

I bhfianaise Airteagal 61 de Rialacháin Foirne Oifigigh an Aontais Eorpaigh agus i bhfianaise Airteagail 16 agus 91 de CEOS, is iomchuí liosta na laethanta saoire poiblí in 2023 atá ag dul do na hoifigigh agus do na seirbhísigh eile atá lonnaithe sa Bhruiséil agus i Lucsamburg a leagan síos.
(51)

Gabhadh sé thrálaer thionsclaíocha agus gearradh smachtbhanna orthu le fíneáil GHS 6 000 (coibhéiseach le EUR 1 080 ag an am) in 2017 agus in 2018 trí imeachtaí riaracháin as dumpáil éisc ar muir – 22,3 tonna i gcás amháin– trí úsáid a bhaint as líon mogaill róbheag agus iasc óg a dhumpáil ar muir. Is í an fhíneáil sin an t-uasmhéid le haghaidh dumpáil éisc i Rialachán 32(1) den Rialachán Iascaigh 2010 (L.I. 1968). Is follasach nach leor leibhéal na fíneála sin agus nach bhfuil sé i gcomhréir le tromchúis na sáruithe a chumhdaítear, leis an tionchar a d’fhéadfadh a bheith ag na sáruithe ar an acmhainn agus leis an tairbhe a d’fhéadfadh teacht as gníomhaíochtaí neamhdhleathacha den sórt sin do dhéantóirí an chiona. Gearradh fíneáil GHS 6 000 ar cheann de na trálaeir sin as 22 thona éisc a dhumpáil i mí Aibreáin 2017, de shárú ar Rialachán 32(1). Cinneadh an fhíneáil a gearradh trí imeachtaí riaracháin i mí Iúil 2018, níos mó ná bliain tar éis na gabhála i mí Aibreáin 2017. Gabhadh an trálaer céanna sin cheana féin agus gearradh fíneáil air i mí Aibreáin 2015 as iasc róbheag a thabhairt ar bord. Réitíodh cás 2015 agus íocadh as i socrú lasmuigh den chúirt de GHS 200 000 (EUR 44 500 ag an am). D’ainneoin sin, i mí Mheán Fómhair 2020, gabhadh an soitheach tionsclaíoch céanna arís as cion líomhnaithe den chineál céanna, is é sin iasc óg a bheith ar bord, de shárú ar Roinn 89(1)(c) den Acht Iascaigh, 2002 (Acht 625) lena bhforáiltear nár cheart iasc óg a ghabháil go feasach le linn iascaireachta agus de shárú ar Rialachán 14 de na Rialacháin Iascaigh, LI 1968 ina ndearbhaítear nár cheart do dhuine iasc de mhéid is lú ná an fad forordaithe mar a fhoráiltear i dTábla 1 den Sceideal a ghabhann leis na Rialacháin Iascaigh, LI 1968, a ghabháil ná a thabhairt i dtír ag aon áit chalaíochta.
(2)

An 10 Nollaig 2019, ghlac an Chomhairle Cinneadh (AE) 2019/2157 (2), lena gceaptar comhaltaí agus comhaltaí malartacha Choiste na Réigiún don tréimhse ón 26 Eanáir 2020 go dtí an 25 Eanáir 2025. An 25 Meán Fómhair 2020, ghlac an Chomhairle Cinneadh (AE) 2020/1383 (3), lena gceaptar comhalta agus comhalta malartach, arna moladh ag Ríocht na hÍsiltíre, de Choiste na Réigiún.
(6)

Nuair a scoirfidh Cód Custaim an Aontais d’fheidhm a bheith aige maidir leis an Ríocht Aontaithe agus sa Ríocht Aontaithe, Tuaisceart Éireann as an áireamh, is ina Pháirtí Conarthach ar leith (5) a dhéanfar an Ríocht Aontaithe a aontú leis an gCoinbhinsiún, agus beidh feidhm ag Prótacal maidir le hÉirinn/Tuaisceart Éireann, prótacal ar cuid dhílis é den Chomhaontú maidir le Ríocht Aontaithe na Breataine Móire agus Thuaisceart Éireann a bheith ag tarraingt siar as an Aontas Eorpach agus as an gComhphobal Eorpach do Fhuinneamh Adamhach (6). Tá tagairtí sa Choinbhinsiún do Bhallstáit an Aontais Eorpaigh, do thíortha comhchoiteanna idirthurais, agus do chód gach tíre faoi seach. Dá bhrí sin, is gá Foscríbhinn III a ghabhann leis an gCoinbhinsiún a leasú chun cur in iúl gur tír chomhchoiteann idirthurais í an Ríocht Aontaithe, agus go bhfuil feidhm ag Cód Custaim an Aontais i dTuaisceart Éireann, go mór mór a mhéid a bhaineann leis na forálacha maidir le ráthaíochtaí.
CINNEADH (AE) 2021/373 ÓN gCOMHAIRLE

an 22 Feabhra 2021

maidir le síniú, thar ceann an Aontais, an chomhaontaithe idir an tAontas Eorpach agus Ríocht na Téalainne de bhun Airteagal XXVIII den Chomhaontú Ginearálta um Tharaifí agus Thrádáil (CGTT) 1994, i ndáil le modhnú lamháltas ar na taraif-chuótaí uile a áirítear i Sceideal CLXXV AE de thoradh tharraingt siar na Ríocht Aontaithe as an Aontas Eorpach

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh, agus go háirithe an chéad fhomhír d’Airteagal 207(4) i gcomhar le hAirteagal 218(5) de,

Ag féachaint don togra ón gCoimisiún Eorpach,

De bharr an mhéid seo a leanas:

(1) An 15 Meitheamh 2018 thug an Chomhairle údarú don Choimisiún tús a chur leis an gcaibidlíocht ar chomhaontú le Ríocht na Téalainne i ndáil le modhnú lamháltas ar na taraif-chuótaí uile a áirítear i Sceideal CLXXV AE de thoradh tharraingt siar na Ríocht Aontaithe as an Aontas.

(2) Tá an chaibidlíocht tugtha i gcrích agus cuireadh inisealacha leis an gComhaontú idir an tAontas Eorpach agus Ríocht na Téalainne de bhun Airteagal XXVIII den Chomhaontú Ginearálta um Tharaifí agus Thrádáil (CGTT) 1994, i ndáil le modhnú lamháltas ar na taraif-chuótaí a áirítear i Sceideal CLXXV AE de thoradh tharraingt siar na Ríocht Aontaithe as an Aontas Eorpach (“an Comhaontú”) an 7 Eanáir 2021.

(3) Ba cheart an Comhaontú a shíniú thar ceann an Aontais,

TAR ÉIS AN CINNEADH SEO A GHLACADH:

Airteagal 1 Údaraítear leis seo síniú, thar ceann an Aontais, an Chomhaontaithe idir an tAontas Eorpach agus Ríocht na Téalainne de bhun Airteagal XXVIII den Chomhaontú Ginearálta um Tharaifí agus Thrádáil (CGTT) 1994 i ndáil le modhnú lamháltas ar na taraif-chuótaí uile a áirítear i Sceideal CLXXV AE de thoradh tharraingt siar na Ríocht Aontaithe as an Aontas Eorpach, rud atá faoi réir thabhairt i gcrích an Chomhaontaithe sin (1).

Airteagal 2 Leis seo, údaraítear Uachtarán na Comhairle an duine/na daoine a ainmniú a dtugtar de chumhacht dó nó dóibh an Comhaontú a shíniú, thar ceann an Aontais.

Airteagal 3 Tiocfaidh an Cinneadh seo i bhfeidhm lá a ghlactha.

Arna dhéanamh sa Bhruiséil, 22 Feabhra 2021. Thar ceann na Comhairle An tUachtarán J. BORRELL FONTELLES

(1) Foilseofar téacs an Chomhaontaithe in éineacht leis an gcinneadh maidir lena thabhairt i gcrích.
Soláthraítear leis an tuarascáil seo modheolaíocht chomhdhlúthaithe chun tacú leis an gcinneadh an bhfuil sainbhlas ar tháirge tobac. Is é an Painéal Comhairleach Neamhspleách a ullmhaíonn an mhodheolaíocht seo maidir le sainbhlasanna i dtáirgí tobac, agus an t-ionchur ón nGrúpa Teicniúil (Cinneadh Cur Chun Feidhme (AE) 2016/786 ón gCoimisiún an 18 Bealtaine 2016) agus na cleachtais is fearr atá ar fáil sa réimse sin á gcur san áireamh.

I gcomhréir le hAirteagal 19 de Chinneadh Cur Chun Feidhme (AE) 2016/786, foilseoidh an Coimisiún an mhodheolaíocht ar an suíomh gréasáin tiomnaithe seo a leanas agus cuirfidh sé nasc chuig an suíomh gréasáin seo ar fáil ó chlár na ngrúpaí saineolaithe.

Féach https://ec.europa.eu/health/tobacco/products/characterising_flavours/panel_en agus https://ec.europa.eu/transparency/regexpert/index.cfm?do=groupDetail.groupDetail&groupID=3452&NewSearch=1&NewSearch=1 le haghaidh tuilleadh eolais.
(4)

An 4 Deireadh Fómhair 2019, cheap an Chomhairle Yves MERSCH mar Leas-Chathaoirleach ar an mBord Maoirseachta trí bhíthin Chinneadh Cur Chun Feidhme (AE) 2019/1671 (2). Tháinig deireadh le téarma oifige Leas-Chathaoirleach ar an mBord Maoirseachta an 14 Nollaig 2020.
(3)

ciallaíonn “onnmhaireoir” aon duine nádúrtha nó dlítheanach nó aon chomhpháirtíocht ar a bhfuil cónaí san Aontas nó atá bunaithe san Aontas, a chuireann isteach iarratas ar cheadúnas onnmhairiúcháin nó a gcuirtear isteach iarratas den sórt sin ar a shon, eadhon an duine nó an chomhpháirtíocht ag a bhfuil an conradh leis an gcoinsíní sa tríú tír ábhartha tráth a ghlactar leis an iarratas, agus arb é an té é a bhfuil an chumhacht is gá aige chun a chinneadh go seolfar na hearraí amach as críoch chustaim an Aontais. Más rud é nach bhfuil aon chonradh den sórt sin tugtha i gcrích nó nach ngníomhaíonn sealbhóir an chonartha sin thar a cheann féin, ciallaíonn “onnmhaireoir” an duine, an t-eintiteas nó an comhlacht a bhfuil an chumhacht is gá aige chun cinneadh a dhéanamh go seolfar na hearraí amach as críoch chustaim an Aontais. Maidir le tairbhiú de cheart na hearraí a dhiúscairt, i gcás inar le duine, eintiteas nó comhlacht é ar a bhfuil cónaí lasmuigh den Aontas nó atá bunaithe lasmuigh den Aontas de bhun an chonartha sin, ciallaíonn “onnmhaireoir” an páirtí conarthach ar a bhfuil cónaí san Aontas nó atá bunaithe san Aontas.
“2. Is EUR 1 975 752,04 a bheidh sa mhéid tagartha airgeadais a bheartófar chun caiteachas ESDC a chumhdach ón 1 Eanáir 2022 go dtí an 31 Nollaig 2022.

Is í an Chomhairle a chinnfidh an méid tagartha airgeadais chun caiteachas ESDC a chumhdach maidir le tréimhsí ina dhiaidh sin.”.
(2)

Ar bhonn athbhreithniú ar Chinneadh 2010/573/CBES, ba cheart síneadh a chur leis na bearta sriantacha i gcoinne cheannaireacht réigiún Tras-dnístria Phoblacht na Moldóive go dtí an 31 Deireadh Fómhair 2022. Déanfaidh an Chomhairle athbhreithniú ar an staid maidir leis na bearta sriantacha tar éis 6 mhí.
CINNEADH (CBES) 2021/1695 ÓN gCOMHAIRLE

an 21 Meán Fómhair 2021

lena leasaítear Cinneadh (CBES) 2019/615 maidir le tacaíocht ón Aontas do ghníomhaíochtaí in oirchill na Comhdhála Athbhreithnithe de chuid na bPáirtithe sa Chonradh maidir le Neamhleathadh Arm Núicléach (NPT) 2020

TÁ COMHAIRLE AN AONTAIS EORPAIGH,

Ag féachaint don Chonradh ar an Aontas Eorpach, agus go háirithe Airteagail 28(1) agus 31(1) de,

Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,

De bharr an mhéid seo a leanas:

(1) An 15 Aibreán 2019, ghlac an Chomhairle Cinneadh (CBES) 2019/615. (1)

(2) An 29 Meitheamh 2020, ghlac an Chomhairle Cinneadh (CBES) 2020/906 (2), lenar leasaíodh Cinneadh (CBES) 2019/615.

(3) An 8 Aibreán 2021, ghlac an Chomhairle Cinneadh (CBES) 2021/579 (3), lenar leasaíodh Cinneadh (CBES) 2019/615.

(4) Le Cinneadh (CBES) 2019/615, foráiltear do thréimhse cur chun feidhme 30 mí ó dháta thabhairt i gcrích an chomhaontaithe dá dtagraítear in Airteagal 3(3) de, le haghaidh na ngníomhaíochtaí dá dtagraítear in Airteagal 1 de (“an tréimhse cur chun feidhme”).

(5) D’iarr Oifig na Náisiún Aontaithe um Ghnóthaí Dí-armála (UNODA) go gcuirfí síneadh eile leis an tréimhse cur chun feidhme go dtí an 15 Eanáir 2022, mar gheall ar ghéarchéim dhomhanda COVID-19 agus a tionchar ar chur chun feidhme na ngníomhaíochtaí dá dtagraítear in Airteagal 1 de Chinneadh (CBES) 2019/615.

(6) Is féidir leanúint leis na gníomhaíochtaí dá dtagraítear in Airteagal 1 de Chinneadh (CBES) 2019/615 go dtí an 15 Eanáir 2022 gan aon iarmhairtí a mhéid a bhaineann le hacmhainní airgeadais.

(7) Ba cheart, dá bhrí sin, Cinneadh (CBES) 2019/615 a leasú dá réir sin.

TAR ÉIS AN CINNEADH SEO A GHLACADH:

Airteagal 1 In Airteagal 5 de Chinneadh (CBES) 2019/615, cuirtear an méid seo a leanas in ionad mhír 2: “2. Rachaidh an Cinneadh seo in éag an 15 Eanáir 2022.”.

Airteagal 2 Tiocfaidh an Cinneadh seo i bhfeidhm ar dháta a ghlactha.

Arna dhéanamh sa Bhruiséil, 21 Meán Fómhair 2021. Thar ceann na Comhairle An tUachtarán G. DOVŽAN

(1) Cinneadh (CBES) 2019/615 ón gComhairle an 15 Aibreán 2019 maidir le tacaíocht ón Aontas do ghníomhaíochtaí in oirchill na Comhdhála Athbhreithnithe de chuid na bPáirtithe sa Chonradh maidir le Neamhleathadh Arm Núicléach (NPT) 2020 (IO L 105, 16.4.2019, lch. 25).

(2) Cinneadh (CBES) 2020/906 ón gComhairle an 29 Meitheamh 2020 lena leasaítear Cinneadh (CBES) 2019/615 maidir le tacaíocht ón Aontas do ghníomhaíochtaí in oirchill na Comhdhála Athbhreithnithe de chuid na bPáirtithe sa Chonradh maidir le Neamhleathadh Arm Núicléach (NPT) 2020 (IO L 207, 30.6.2020, lch. 36).

(3) Cinneadh (CBES) 2021/579 ón gComhairle an 8 Aibreán 2021 lena leasaítear Cinneadh (CBES) 2019/615 maidir le tacaíocht ón Aontas do ghníomhaíochtaí in oirchill na Comhdhála Athbhreithnithe de chuid na bPáirtithe sa Chonradh maidir le Neamhleathadh Arm Núicléach (NPT) 2020 (IO L 123, 9.4.2021, lch. 21).
(3)

An 31 Márta 2021, d’iarr Bundesamt für Wirtschaft und Ausfuhrkontrolle, agus an 6 Aibreán 2021, d’iarr Expertise France, ina gcáil faoi seach mar Ghníomhaireachtaí Cur Chun Feidhme, údarú ón Aontas chun síneadh a chur, an dara huair, le cur chun feidhme Chinneadh (CBES) 2017/915 ón gComhairle, go dtí an 31 Eanáir 2022, mar gheall ar dhúshláin leanúnacha a eascraíonn as paindéim COVID-19.
(12)

Is éard a thugtar le fios le caighdeán comhchuibhithe a chomhlíonadh go nglactar leis go bhfuil comhréir ann leis na ceanglais riachtanacha chomhfhreagracha a leagtar amach i reachtaíocht chomhchuibhithe an Aontais ón dáta a fhoilsítear an tagairt don chaighdeán sin in Iris Oifigiúil an Aontais Eorpaigh. Dá bhrí sin, ba cheart an Cinneadh seo a theacht i bhfeidhm lá a fhoilsithe,
(4)

D’iarr Oifig na Náisiún Aontaithe um Ghnóthaí Dí-armála (UNODA) go gcuirfí síneadh eile leis an tréimhse cur chun feidhme go dtí an 15 Deireadh Fómhair 2021, mar gheall ar ghéarchéim dhomhanda COVID-19 agus mar gheall ar na gníomhaíochtaí dá dtagraítear in Airteagal 1 de Chinneadh (CBES) 2019/615 a bheith curtha ar fionraí go sealadach.
(9)

Ar bhonn na hiarrata a leagtar amach i gCinneadh Cur Chun Feidhme C(2016) 7641, leasaigh CEN agus CENELEC caighdeán comhchuibhithe EN 55035:2017, a gcuirtear sonraí tagartha dó san áireamh in Iarscríbhinn I a ghabhann le Cinneadh Cur Chun Feidhme (AE) 2019/1326. Dá thoradh sin, glacadh caighdeán leasaitheach EN 55035:2017/A11:2020. Is é is aidhm do chaighdeán comhchuibhithe EN 55035:2017/A11:2020 na caighdeáin chomhchuibhithe seo a leanas, mar aon le haon chaighdeán leasaitheach nó ceartúcháin a ghabhann leo, a ionadú: EN 55020:2007, nach bhfoilsítear sonraí tagartha dó in Iris Oifigiúil an Aontais Eorpaigh; EN 55024:2010, a bhfoilsítear sonraí tagartha dó i sraith C d'Iris Oifigiúil an Aontais Eorpaigh (6); agus EN 55103-2:2009, a gcuirtear sonraí tagartha dó san áireamh in Iarscríbhinn II a ghabhann le Cinneadh Cur Chun Feidhme (AE) 2019/1326, a bhfuil dáta tarraingt siar an 18 Samhain 2021 aige, a liostaítear sonraí tagartha na gcaighdeán comhchuibhithe arna ndréachtú chun tacú le Treoir 2014/30/AE agus atá tarraingthe siar as Iris Oifigiúil an Aontais Eorpaigh.
8

Treoir 2010/78/AE ó Рharlaimint na hЕorpa agus ón gComhairle an 24 Samhain 2010 lena leasaítear Treoracha 98/26/CE, 2002/87/CE, 2003/6/CE, 2003/41/CE, 2003/71/CE, 2004/39/CE, 2004/109/CE, 2005/60/CE, 2006/48/CE, 2006/49/CE agus 2009/65/CE i ndáil leis na cumhachtaí atá ag an Údarás Maoirseachta Eorpach (an tÚdarás Baincéireachta Eorpach), ag an Údarás Maoirseachta Eorpach (an tÚdarás Eorpach um Árachas agus Pinsin Ghairme) agus ag an Údarás Maoirseachta Eorpach (an tÚdarás Eorpach um Urrúis agus Margaí) (IO L 331, 15.12.2010, lch. 120)
Ceartúchán ar Chinneadh Cur Chun Feidhme (AE) 2021/1104 ón gCoimisiún an 5 Iúil 2021 maidir le haitheantas a thabhairt do shocruithe dlí, maoirseachta agus forfheidhmiúcháin Hong Cong, i dtaca le hidirbhearta a dhéantar faoi mhaoirseacht an Hong Cong Monetary Authority, mar shocruithe atá coibhéiseach le ceanglais áirithe a leagtar síos in Airteagal 11 de Rialachán (AE) Uimh. 648/2012 ó Pharlaimint na hEorpa agus ón gComhairle maidir díorthaigh thar an gcuntar, contrapháirtithe lárnacha agus stórtha trádála

( Iris Oifigiúil an Aontais Eorpaigh L 238 an 6 Iúil 2021 )

Ar leathanach 89, sa teideal:

in ionad:

“Cinneadh Cur Chun Feidhme (AE) 2021/1104 ón gCoimisiún an 5 Iúil 2021 maidir le haitheantas a thabhairt do shocruithe dlí, maoirseachta agus forfheidhmiúcháin Hong Cong, i dtaca le hidirbhearta a dhéantar faoi mhaoirseacht an Hong Cong Monetary Authority, mar shocruithe atá coibhéiseach le ceanglais áirithe a leagtar síos in Airteagal 11 de Rialachán (AE) Uimh. 648/2012 ó Pharlaimint na hEorpa agus ón gComhairle maidir díorthaigh thar an gcuntar, contrapháirtithe lárnacha agus stórtha trádála“,

léitear:
(4)

An 4 Nollaig 2020, ghlac Coiste Ambasadóirí ACC-AE Cinneadh Uimh 2/2020 (3), lena leasaítear Cinneadh Uimh. 3/2019 (4) chun bearta idirthréimhseacha a ghlacadh de bhun Airteagal 95(4) de Chomhaontú Comhpháirtíochta ACC-AE chun síneadh breise a chur le cur i bhfeidhm fhorálacha Chomhaontú Comhpháirtíochta ACC-AE go dtí an 30 Samhain 2021, nó go dtí go dtiocfaidh Comhaontú ACC-AE nua (“an Comhaontú nua”) i bhfeidhm, nó go ndéanfar an Comhaontú nua a chur i bhfeidhm go sealadach idir an tAontas agus Stáit ACC, cibé acu is túisce. Ba cheart síneadh a chur leis an tréimhse a leagtar síos in Airteagal 1(5) den 11ú Comhaontú Inmheánach CEF go dtí an 30 Meitheamh 2021, ionas go bhféadfar na cistí a eascraíonn ó athshreabha faoi Shaoráid Infheistíochta ACC maidir le hoibríochtaí faoin 9ú, faoin 10ú agus faoin 11ú Ciste Eorpach Forbraíochta a ghealladh, chun go mbeifear in ann gealltanais nua maidir le hathshreabha a thabhairt faoi Shaoráid Infheistíochta ACC agus ionas go mbeidh tacaíocht leanúnach ag tíortha ACC go dtí go mbeidh ionstraim um chomharsanacht, forbairt agus an comhar idirnáisiúnta a chistiú, atá le glacadh ar bhonn thogra ICFCI (“an ionstraim um maoiniú seachtrach”), lánoibríochtúil.
(4)

Tar éis scrúdú a dhéanamh ar na féidearthachtaí uile i ndáil le leithreasuithe a ath-leithdháileadh faoi na huasteorainneacha caiteachais do cheannteideal 3 (Slándáil agus Saoránacht), is gá an Ionstraim Sholúbthachta a shlógadh chun forlíonadh EUR 243 039 699 a chur leis an maoiniú i mbuiséad ginearálta an Aontais don bhliain airgeadais 2020 thar uasteorainn cheannteideal 3 chun bearta láithreacha a mhaoiniú i gcomhthéacs ráig COVID-19. Comhlánaíonn an méid sin maoiniú ón Ionstraim Sholúbthachta a slógadh i gcomhthéacs bhuiséad leasaitheach Uimh. 1 a ghabhann le buiséad ginearálta an Aontais do 2020.
(8)

Is iomchuí an seasamh atá le glacadh thar ceann an Aontais ag an gcruinniú ábhartha de Chomhairle Ghinearálta EDT amach anseo a bhunú a mhéid a bhaineann le cinneadh a ghlacadh i dtaca le togra arb é is aidhm dó earraí bia arna gceannach chun críoch neamhthráchtála daonnúil ag Clár Domhanda Bia NA a dhíolmhú ó thoirmisc agus srianta ollmhairiúcháin, ós rud é go mbeadh cinneadh den sórt sin ina cheangal ar an Aontas,
(1)

An 10 Nollaig 2019, an 20 Eanáir 2020, an 3 Feabhra 2020 agus an 26 Márta 2020, ghlac an Chomhairle Cinntí (AE) 2019/2157 (1), (AE) 2020/102 (2), (AE) 2020/144 (3) agus (AE) 2020/511 (4) lena gceaptar comhaltaí agus comhaltaí malartacha Choiste na Réigiún don tréimhse ón 26 Eanáir 2020 go dtí an 25 Eanáir 2025. An 8 Meitheamh 2020, ghlac an Chomhairle Cinneadh (AE) 2020/766 lena gceaptar comhaltaí agus comhaltaí malartacha Choiste na Réigiún don tréimhse ón 1 Feabhra 2020 go dtí an 25 Eanáir 2025. (5) An 30 Iúil 2020, ghlac an Chomhairle Cinneadh eile (AE) 2020/1153 lena gceaptar comhaltaí agus comhaltaí malartacha Choiste na Réigiún (6).
(3)

Ón tráth a síníodh an Comhaontú agus mar thoradh ar an dul chun cinn a rinneadh sa phlé a rinneadh i gCoimisiún Eacnamaíochta na Náisiún Aontaithe don Eoraip (UNECE) maidir le cúrsaí rialála, tá dhá Rialachán breise ó na Náisiúin Aontaithe nár liostaíodh in Aguisín 2-C-1 á gcur i bhfeidhm ag na Páirtithe. Ina theannta sin, tá dhá Rialachán a bhí liostaithe in Iarscríbhinn 2-C-2 á gcur i bhfeidhm ag an dá Phairtí anois agus tá siad le haistriú chuig Iarscríbhinn 2-C-1 a ghabhann leis an gComhaontú. agus ba cheart iad a nuashonrú dá bharr sin i gcomhréir le hAirteagal 9 d’Iarscríbhinn 2-C a ghabhann leis an gComhaontú. Leis an nuashonrú sin, cuirfear leis an deimhneacht dhlíthiúil d’oibreoirí eacnamaíocha maidir le creat rialála an chaidrimh trádála fabhraí idir na Páirtithe,
CINNEADH (AE) 2020/1488 ÓN gCOMHAIRLE

an 6 Deireadh Fómhair 2020

maidir leis an seasamh atá le glacadh thar ceann an Aontais Eorpaigh, laistigh de Chomhchoiste LEE, i ndáil leis an leasú ar Phrótacal 31 a ghabhann le Comhaontú LEE, maidir le comhar i réimsí ar leith lasmuigh de na ceithre shaoirse

(Téacs atá ábhartha maidir le LEE)

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh, agus go háirithe Airteagal 114 i gcomhar le hAirteagal 218(9) de,

Ag féachaint don Rialachán ón gComhairle (CE) Uimh. 2894/94 an 28 Samhain 1994 a bhaineann le socruithe le haghaidh chur chun feidhme an Chomhaontaithe ar an Limistéar Eorpach Eacnamaíoch (1), agus go háirithe Airteagal 1(3) de,

Ag féachaint don togra ón gCoimisiún Eorpach,

De bharr an mhéid seo a leanas:

(1) Tháinig an Comhaontú ar an Limistéar Eorpach Eacnamaíoch (2) (“Comhaontú LEE”) i bhfeidhm an 1 Eanáir 1994.

(2) De bhun Airteagal 98 de Chomhaontú LEE, féadfaidh Comhchoiste LEE a chinneadh Prótacal 31 a ghabhann le Comhaontú LEE (“Prótacal 31”) a leasú.

(3) I bPrótacal 31 tá forálacha maidir le comhar i réimsí ar leith lasmuigh de na ceithre shaoirse.

(4) Is iomchuí leanúint de chomhar na bPáirtithe Conarthacha i gComhaontú LEE i ngníomhaíochtaí an Aontais a chistítear ó bhuiséad ginearálta an Aontais agus a bhaineann le dlí na gcuideachtaí.

(5) Ba cheart, dá bhrí sin, Prótacal 31 a leasú ionas go mbeifear in ann an comhar leathnaithe sin a chur ar siúl ó 1 Eanáir 2020.

(6) Ba cheart seasamh an Aontais laistigh de Chomhchoiste LEE a bheith bunaithe ar an dréachtchinneadh ó Chomhchoiste LEE,

TAR ÉIS AN CINNEADH SEO A GHLACADH:

Airteagal 1 An seasamh atá le glacadh, thar ceann an Aontais, laistigh de Chomhchoiste LEE i ndáil leis an leasú atáthar a bheartú ar Phrótacal 31 a ghabhann le Comhaontú LEE, maidir le comhar i réimsí ar leith lasmuigh de na ceithre shaoirse, bunófar an seasamh sin ar an dréachtchinneadh ó Chomhchoiste LEE (3).

Airteagal 2 Tiocfaidh an Cinneadh seo i bhfeidhm ar dháta a ghlactha.

Arna dhéanamh sa Bhruiséil, 6 Deireadh Fómhair 2020. Thar ceann na Comhairle An tUachtarán M. ROTH

(1) IO L 305, 30.11.1994, lch. 6.

(2) IO L 1, 3.1.1994, lch. 3.

(3) Féach doiciméad ST 10133/20 ar http://register.consilium.europa.eu.